
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός ζώνης οικιστικού ελέγχου κατωτάτου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου σχεδίου και εκτός ορίων οικισμών προϋφισταμένων του 
έτους 1923 περιοχή των δήμων Ερμουπόλεως και Άνω Σύρου 
και των κοινοτήτων Μάννας, Βάρης, Ποσειδωνίας, Φοίνικα και 


Γαλησσά (Ν. Κυκλάδων) . 1 

Καθορισμός όρων και περιορισμών δόμησης σε έκταση που βρίσκε¬ 
ται στην εκτός σχεδίου περιοχή της κοινότητας Λυγουριού (Ν. 

Αργολίδας). 2 

Έγκριση τοπικού ρυμοτομικού σχεδίου στην εκτός σχεδίου περιοχή 
του Δήμου Μεσολογγίου (Ν. Αιτωλοακαρνανίας) για τον καθορι¬ 
σμό χώρου ανέγερσης εργατικών κατοικιών και καθορισμός _ 
όρων και περιορισμών δόμησης αυτού. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός ζώνης οικιστικού ελέγχου κατωτάτου ορίου κατάτμησης 
και λοιπών όρων και περιορισμών δόμησης στην εκτός εγκεκριμένου 
σχεδίου και εκτός ορίων οικισμών προϋφισταμένων του έτους 1923 
περιοχή των δήμων Ερμουπόλεως και Άνω Σύρου και των κοινοτή¬ 
των Μάννας, Βάρης, Ποσειδωνίας, Φοίνικα και Γαλησσά (Ν. Κυ¬ 
κλάδων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1) του ν. 1337/1983 «Επέ¬ 
κταση των πολεοδομικών σχεδίων, οικιστική ανάπτυξη και σχετικές 
ρυθμίσεις» (Α' 33) όπως τροποποιήθηκε με την παράγρ. 14 του άρθρου 
8 του ν. 1512/1985 «Τροποποίηση και συμπλήρωση πολεοδομικών 
διατάξεων, ρύθμιση συναφών θεμάτων και θεμάτων του Ταμείου Νομι¬ 
κών» (Α’ 4). 

2. Τις διατάξεις του εδαφίου ιδ της παραγράφου 1 του άρθρου 23 του 
ν. 1558/1985 «Κυβέρνηση και Κυβερνητικά Όργανα» (Α’ 137). 

3. Την υπ’ αριθ. 107/1987 γνωμοδότηση του δημοτικού συμβου¬ 
λίου Ερμούπολης. 

4. Την υπ’ αριθ. 50/1987 γνωμοδότηση του δημοτικού συμβουλίου 
Άνω Σύρου. 

5. Την υπ’ αριθ. 35/1986 γνωμοδότηση του κοινοτικού συμβουλίου 
Φοίνικα. 

6. Την υπ’ αριθ. 18/1987 γνωμοδότηση του κοινοτικού συμβουλίου 
Βάρης. 

7. Την υπ’ αριθ. 45/1987 γνωμοδότηση του κοινοτικού συμβουλίου 
Μάννας. 


8. Το υπ’ αριθ. ΑΠ. 7829/2833/24.11.1986 έγγραφο του Τμή¬ 
ματος Πολεοδομίας και Πολεοδομικών Εφαρμογών Νομαρχίας Κυ¬ 
κλάδων προς τους ανωτέρου δήμους και κοινότητες. 

9. Το γεγονός ότι οι κοινότητες Ποσειδωνίας και Γαλησσά δεν απά¬ 
ντησαν στο παραπάνω έγγραφο του Τμήματος Πολεοδομίας Νομαρχίας 
Κυκλάδων. 

10. Τις υπ’ αριθ. 117/1987 και 118/1987 γνωμοδοτήσεις του 
Συμβουλίου Χωροταξίας, Οικισμού και Περιβάλλοντος Ν. Κυκλά¬ 
δων. 

11. Την υπ’ αριθ. 41/1989 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

Καθορίζεται ζώνη οικιστικού ελέγχου (Ζ.Ο.Ε.) στην εκτός σχεδίου 
και εκτός ορίων οικισμών προϋφισταμένων του έτους 1923 περιοχή 
των δήμων Ερμούπολης και Άνω Σύρου και των κοινοτήτων Μάννας, 
Βάρης, Ποσειδωνίας, Φοίνικα και Γαλησσά (Ν. Κυκλάδων) όπως το 
όριο της ζώνης φαίνεται στο σχετικό χρωματισμένο πρωτότυπο διά¬ 
γραμμα σε κλίμακα. 1:25.000 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την υπ’ αριθ. 25541/ 
1989 πράξη του και που συνοπτικό του αντίτυπο δημοσιεύεται με το 
παρόν διάταγμα. 

Άρθρο 2 

Μέσα στη Ζ.Ο.Ε., όπως περιγράφεται στο προηγούμενο άρθρο καθο- ν 
ρίζονται κατά περιοχές που φαίνεται στο ίδιο διάγραμμα με στοιχεία 1, 

2α, 2β, 2γ, 2δ, 2ε, 3α, 3β, 3γ, 3δ, 4α, 4β, 4γ, 4δ, 4ε, 5, 6, 6α ειδικές 
χρήσεις γης, κατώτατο όριο κατάτμησης και όροι και περιορισμοί δόμη¬ 
σης όπως στα επόμενα άρθρα. 

Άρθρο 3 

Α. Περιοχή 1 (περιοχή Γ.Π.Σ.) 

1. Η παραπάνω περιοχή ορίζεται μεταξύ του ορίου, του εγκεκριμένου 
σχεδίου Ερμούπολης, των ορίων των οικισμών προ του 1923 Άνω Σύ¬ 
ρου και Ερμούπολης και του ορίου του γενικού πολεοδομικού σχεδίου 
Ερμούπολης και Άνω Σύρου. 

2. Στην παραπάνω περιοχή επιτρέπονται οι χρήσεις που καθορίζο¬ 
νται με την υπ’ αριθ. 27539/884/2.4.86 (Δ' 368) απόφαση του 
Υπουργού Περιβάλλοντος, Χωροταξίας και Δημοσίων Έργων με, την 
οποία εγκρίνεται το γενικό πολεοδομικό σχέδιο του δήμου Ερμούπολης 
και Άνω Σύρου. 

3α. Το κατώτατο όριο κατάτμησης και αρτιτότητας των γηπέδων 
ορίζεται σε τέσσερα (4) στρέμματα. 

β. Το κατώτατο όριο κατάτμησης και αρτιότητας των γηπέδων για 
τουριστικές εγκαταστάσεις ορίζεται σε δέκα (10) στρέμματα. 

4. Για τις τουριστικές εγκαταστάσεις ορίζεται συντελεστής δόμησης 
0,05. 

5. Για τους λοιπούς όρους και περιορισμούς δόμησης εφαρμόζονται 
κατά χρήση οι διατάξεις του από 6.10.1978 π.δ/τος (Δ’ 538) και από 
24.5.1985 π.δ/τος (Δ' 270) όπως ισχύουν. 

Β. Περιοχές με στοιχεία 2α, 2β, 2γ, 28, 2ε. 

1. Οι περιοχές αυτές ορίζονται: 

2α. Το όριο της περιοχής αυτής ξεκινά 1500 μ. νότια από τον Κό- 
μητο από τη θάλασσα, εκτείνεται βόρεια, περνά πάνω από το Μαρινό- 
πουλο σε απόσταση 500 μ. από τη δυτική ακτή (Βιγλιοστάσιο - Κό- 
μητο) και συνεχίζει ακολουθώντας παράλληλα τον επάνω δρόμο Κό- 
μητο - Ποσειδωνία και σε απόσταση 150 μ. από αυτόν μέχρι να συνα¬ 
ντήσει το νοτιοδυτικό όριο του οικισμού Ποσειδωνίας μέχρι Αγκαθωπή, 
το ακολουθεί δυτικά και καταλήγει στη θάλασσα και περιλαμβάνει και 
το Διακόφτη. 

2β. Το όριο της περιοχής αυτής ξεκινά από τη θάλασσα και ακολου¬ 
θεί τα δυτικά όρια του οικισμού Φοίνικα προς Βορρά, μέχρι να συναντή¬ 
σει τον αγροτικό δρόμο προς τον σκουπιδότοπο, τον ακολουθεί δυτικά 
και καταλήγει κάθετα στη θάλασσα πάνω από το Ακρωτήριο Ατσιγγα- 
νόκαστρο σε απόσταση 300 μ. από αυτό. 

2γ. Το όριο της περιοχής αυτής αρχίζει από τη θάλασσα, Βόρεια και 
εξωτερικά από το Ακρωτήριο Τράχηλος, εκτείνεται μέχρι την κορυφή 
του λόφου Δελφινιού και από κει παράλληλα με την ακτή σε απόσταση 
500 μ. από αυτήν κατεβαίνει νότια μέχρι να καταλήξει στα βόρεια όρια 
του οικισμού Κινίου και από κει δυτικά, ακολουθώντας τα όρια στη θά¬ 
λασσα. 

2δ. Το όριο της περιοχής αυτής αρχίζει απέναντι από τη νησίδα Βαρ- 
βαρούσας ανεβαίνει στην κορυφή του λόφου Δελφινιού και από κει εκτεί¬ 
νεται βόρεια παράλληλα με την ακτή, σε απόσταση 500μ. από αυτήν 
μέχρι το βόρειο χείμαρρο που καταλήγει στον όρμο Αετού. 

2ε. Το όριο της περιοχής αυτής αρχίζει από τον κολπίσκο νότια του 
όρμου «Αίας» κάθετα στην ακτή, ανεβαίνει στο όρος κι από κει εκτείνε¬ 
ται βόρεια παράλληλα με την ακτή σε απόσταση 500μ. από αυτήν, φτά¬ 
νει στα 3 Λαγγόνια του κόλπου Γραμμάτων και καταλήγει στη θάλασσα 
στο μεσαίο από αυτά. 

2. Στις παραπάνω περιοχές, οι οποίες είναι παραλιακές, επιτρέπονται 
οι εξής χρήσεις: 

Κατοικία, εγκαταστάσεις κοινής ωφελείας δημόσιες ή δημοτικές, 
αντλητικές εγκαταστάσεις, υδατοδεξαμενές, αποθήκες, θερμοκήπια, 
καταστήματα, κέντρα αναψυχής, τουριστικές εγκαταστάσεις. 

3α. Το κατώτατο όριο κατάτμησης και αρτιότητας των γηπέδων ορί¬ 
ζεται σε οκτώ (8) στρέμματα. 

β. Κατά παρέκκλιση του προηγουμένου εδαφίου α θεωρούνται άρτια 
και οικοδομήσιμα τα γήπεδα που προορίζονται για χρήση κατοικίας και 
έχουν κατά την ημέρα δημοσίευσης του παρόντος διατάγματος εμβαδόν 
τέσσερα (4) στρέμματα. 

4. Μέγιστο επιτρεπόμενο ύψος των κτιρίων: τέσσερα και μισό (4,5) 
μέτρα. 

5. Για τις τουριστικές εγκαταστάσεις ορίζεται συντελεστής δόμησης: 
ένα δέκατο (0,1). 

6. Μέγιστη επιτρεπόμενη επιφάνεια ορόφων των κτιρίων όλων των 
παραπάνω χρήσεων εκτός των τουριστικών εγκαταστάσεων 200 τ.μ. 

7. Για τους λοιπούς όρους και περιορισμούς δόμησης εφαρμόζονται 
κατά χρήση οι διατάξεις του από 6.10.1978 π.δ/τος (Δ' 538) και από 
24.5.1935 π.δ/τος (Δ' 270) όπως ισχύουν. 

Γ. Περιοχές με στοιχεία 3α, 3β, 3γ και 38. 

1. Οι περιοχές αυτές ορίζονται: 

3α. Το όριο της περιοχής αυτής εκτείνεται από τη θάλασσα και ΒΑ 
από το δεύτερο (μεσαίο) Ααγγόνι του κόλπου των Γ ραμμάτων ανεβαίνει 
βορειανατολικά και στρέφεται δυτικά παράλληλα με την ακτή σε από¬ 
σταση 250μ. από αυτήν και καταλήγει στη θάλασσα κάθετα στην ακτή 
στον γκρεμό των Γραμμάτων. 

3β. Το όριό της περιοχής αυτής αρχίζει από τη θάλασσα, περιβάλλει 
την τοποθεσία «Καστράκι» σε απόσταση 200μ. γύρω από την κορυφή 
του λόφου και καταλήγει στη θάλασσα. 

3γ. Το όριο της περιοχής αυτής εκτείνεται 200 μέτρα γύρω από την 
Σπηλιά του Φερεκύδη. 

3δ. Το όριο της περιοχής αυτής ακολουθεί τα νότια όρια του οικισμού 
Βάρης, αρχίζοντας από τον όρμο της Βάρης, εκτείνεται ανατολικά πέρα 
από την «Φάμπρικα», πάνω από τους «Σαντορίνιους» σε απόσταση 
250μ. από τη θάλασσα και συνεχίζει σε όλο το ανατολικό τμήμα της 
Βάρης μέχρι την κορυφή του λόφου «Όρος» και από εκεί μέχρι τον Βό¬ 
ρειο Όρμο του Ακρωτηρίου Φώκια, επίσης περιλαμβάνει το νησί Δί¬ 
δυμη. 

2. Στις περιοχές αυτές περιλαμβάνονται αρχαιολογικοί χώροι και 
βιότοποι και επιτρέπονται οι εξής χρήσεις: κατοικία, εγκαταστάσεις κοι¬ 
νής ωφελείας (δημόσιες ή δημοτικές), κέντρα αναψυχής, πολιτιστικά 


κτίρια και εν γένει πολιτιστικές εγκαταστάσεις. 

3. Το κατώτατο όριο κατάτμησης και αρτιότητας των γηπέδων ορί¬ 
ζεται σε δέκα (10) στρέμματα. 

4. Μέγιστο επιτρεπόμενο ύψος των κτιρίων: τέσσερα και μισό (4,5) 
μέτρα. 

5. Μέγιστη επιτρεπόμενη επιφάνεια ορόφων των κτιρίων 100 τ.μ. 

6. Για τις περιοχές 3α, 3β, 3δ απαγορεύεται η ανέγερση κτιρίων και 
διάνοιξη δρόμων σε απόσταση 200 μέτρων από τη γραμμή αιγιαλού. 

7. Για τους όρους και περιορισμούς δόμησης εφαρμόζονται οι διατά¬ 
ξεις του από 24.5.1985 π.δ/τος (Δ' 270) όπως ισχύει. 

Δ. Περιοχές με στοιχεία 4α, 4β, 4γ, 4δ, 4ε. 

1. Οι περιοχές αυτές ορίζονται: 

4α. Το όριο της περιοχής αυτής εκτείνεται προς βορρά από τη θά¬ 
λασσα, ανατολικά από το δρόμο προς Λειβαδειά τον οικιστικό θύλακα 
και τον δρόμο προς Βάρη, προς νότο από την ευθεία που συνδέει τη 
στροφή του παραπάνω δρόμου μέχρι τη διασταύρωση του δρόμου 
Μάννα - Βάρη και του δρόμου προς τη θάλασσα και ανατολικά από το 
όριο του οικισμού Μάννα και το δρόμο Ερμούπολη - Μάννα. 

4β. Το όριο της περιοχής αυτής εκτείνεται από το εσωτερικό όριο του 
οικισμού Βάρη - Αχλάδι και τη θάλασσα. 

- Μεταξύ του νοτίου ορίου του οικισμού Βάρη - Αχλάδι και τη θά¬ 
λασσα. 

4γ. Το όριο της περιοχής αυτής εκτείνεται προς νότο από το όριο του 
οικισμού Ποσειδωνία δυτικά από τη θάλασσα (Όρμος Φοίνικα) το όριο 
του Οικισμού Φοίνικα, τον αγροτικό δρόμο προς Γαλησσά, ανατολικά 
από τον επαρχιακό δρόμο Φοίνικα - Γαλησσά, βόρεια από το δρόμο Ερ¬ 
μούπολη - Βήσσα - Φοίνικα και πάλι ανατολικά από τον δρόμο Βήσσα - 
Ποσειδωνία. 

4δ. Το όριο της περιοχής αυτής εκτείνεται προς νότο από το όριο του 
οικισμού Φοίνικα, ανατολικά από τον επαρχιακό δρόμο Φοίνικα - Γα¬ 
λησσά, μέχρι το όριο του οικισμού Γαλησσά και δυτικά από τον αγρο- 
'τικό δρόμο προς Φοίνικα. 

4ε. Το όριο της περιοχής αυτής εκτείνεται προς νότο, από το βόρειο 
όριο του οικισμού Γαλησσά, αρχίζοντας από τη γέφυρα του Γαλησσά, 
δυτικά από τη θάλασσα για 250 μ. βόρεια, προς βορρά από την ευθεία 
που ενώνει το σημείο αυτό με τον οικιστικό θύλακα και ανατολικά από 
το λόφο μέχρι τη γέφυρα του Γαλησσά. 

2. Στην περιοχή αυτή περιλαμβάνεται γεωργική γη υψηλής παρα¬ 
γωγικότητας και επιτρέπονται οι εξής χρήσεις, κατοικία, εγκαταστά¬ 
σεις κοινής ωφελείας (δημόσιες ή δημοτικές), αντλητικές εγκαταστά¬ 
σεις, υδατοδεξαμενές, φρεάτια, αποθήκες, θερμοκήπια. 

3α. Το κατώτατο όριο κατάτμησης και αρτιότητας των γηπέδων ορί¬ 
ζεται σε οκτώ (8) στρέμματα. 

β. Κατά παρέκκλιση του προηγουμένου εδαφίου α θεωρούνται άρτια 
και οικοδομήσιμα τα γήπεδα που έχουν κατά την ημέρα δημοσίευσης 
του παρόντος διατάγματος, εμβαδόν τέσσερα (4) στρέμματα. 

4. Μέγιστο επιτρεπόμενο ύψος των κτιρίων: τέσσερα και μισό (4,5) 
μέτρα. 

5. Μέγιστη επιτρεπόμενη επιφάνεια ορόφων των κτιρίων για χρήση 
κατοικίας: εκατό (100) τ.μ. 

6. Για τους λοιπούς όρους και περιορισμούς δόμησης εφαρμόζονται οι 
διατάξεις του από 6.10.78 π.δ/τος (Δ' 538) και από 24.5.85 π.δ/τος 
(Δ' 270) όπως ισχύουν. 

Ε. Περιοχή με στοιχείο 5. 

1. Η περιοχή αυτή ορίζεται: 

Βόρεια σε απόσταση 250 μ. από τον επαρχιακό δρόμο Βάρη - Μέγα 
Γιαλό μεταξύ των ορίων των οικισμών Βάρη ανατολικά και Μέγα - 
Γιαλό δυτικά και νότια από τη θάλασσα. 

2. Στην παραπάνω περιοχή επιτρέπονται οι εξής χρήσεις: κατοικία, 
καταστήματα, κέντρα αναψυχής, τουριστικές εγκαταστάσεις. 

Στο τμήμα της περιοχής μεταξύ του δρόμου και της θάλασσας επι¬ 
τρέπονται μόνο «κατασκηνώσεις παραθερισμού» (Κάμπινγκς) και κέ¬ 
ντρα αναψυχής. 

3α. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

β. Κατά παρέκκλιση του προηγουμένου εδαφίου α θεωρούνται άρτια 
και οικοδομήσιμα τα γήπεδα εφόσον έχουν τα ελάχιστα όρια αρτιότητας 
κατά τις αντίστοιχες ημερομηνίες όπως ορίζονται με τις διατάξεις της 
παραγράφου 2 του άρθρου 1 του από 24.5.85 π.δ/τος (Δ' 270). 

γ. Για τις οργανωμένες κατασκηνώσεις παραθερισμού (κάμπινγκς) η 
αρτιότητα των γηπέδων ορίζεται σε οκτώ (8) στρέμματα. 

4. Για τις ξενοδοχειακές εγκαταστάσεις ορίζεται: 

- Συντελεστής δόμησης: δύο δέκατα (0,2). 

- Μέγιστο επιτρεπόμενο ύφος των κτιρίων: επτά και μισό (7,5) μέ¬ 
τρα. 

5. Για τις οργανωμένες τουριστικές κατασκηνώσεις παραθερισμού 
(κάμπινγκς) ορίζεται μέγιστο επιτρεπόμενο ύψος των κτιρίων: τέσσερα 
και μισό (4,5) μέτρα. 

6. Για την κατοικία ορίζονται μέγιστη συνολική επιφάνεια ορόφων 

των κτιρίων 200μ2 και μέγιστο επιτρεπόμενο ύψος επτά και μισό (7,5) 
μέτρα. > 

7. Για τα καταστήματα και τα κέντρα αναψυχής ορίζονται μέγιστη 
συνολική επιφάνεια ορόφων των κτιρίων 200 μ2 και μέγιστο επιτρεπό¬ 
μενο ύψος τέσσερα και μισό (4,5) μέτρα. 

8. Για τους λοιπούς όρους και περιορισμούς δόμησης εφαρμόζονται οι 
διατάξεις του από 6.10.78 π.δ/τος (Δ' 538) και από 24.5.85 π.δ/τος 
(Δ' 270) όπως ισχύουν. 

ΣΤ. Περιοχή με στοιχείο 6. 

1. Η περιοχή αυτή ορίζεται: 

Από τον όρμο ΒΑ του ναού Αγίου Δημητρίου μέχρι το δυτικό τμήμα 
του περίβολου, βόρεια από το διοικητικό όριο του δήμου Ερμούπολης 
μέχρι που συναντά την εφαπτομένη του βόρειου τοίχου του περίβολου 
του ιερού ναού Παναχράντου (καθολικών) σε απόσταση ΙΟΟμ. από την 
όψη του περίβολου που στρέφεται στο βορρά, ακολουθεί εφαπτόμενα το 
όριο, του λατομείου της Άνω Σύρου και συνεχίζει σε απόσταση 250μ. 
από το δρόμο της Επάνω Μεριάς μέχρι το ύψος της μεγάλης διπλής 
στροφής στα 300 μ. μετά το κέντρο του «Νικολού». Εκεί γυρίζει κάθετα 
στο δρόμο, περνά την στροφή και συνεχίζει πάνω από το ρέμμα της πη¬ 
γής σε απόσταση 150μ. Στρέφεται νότια, περνά ΙΟΟμ. δυτικά του ιερού 
ναού Παναχράντου μέχρι να συναντήσει τα όρια της «Αληθινής». Ακο¬ 
λουθεί αυτά νότια μέχρι τη στροφή «Βούλια». Από εκεί συνεχίζει νότια, 
ακολουθώντας το όριο οικισμού «Σκληπί» 250 μ. δυτικά από το Στρα¬ 
τόπεδο. Από εκεί, διασχίζει το δρόμο Γαλησσά - Ερμούπολη, περνά από 
την κορυφή του λόφου «Αυγό» καταλήγει στην στροφή του δρόμου προς 
Μάννα - Φανερωμένη. Από εκεί ακολουοθεί Β.Α. το δρόμο αυτό προς 
Ερμούπολη μέχρι του ορίου του σχεδίου Πόλης. Από τη θάλασσα κατά 
μήκος του"ορίου γενικού πολεοδομικού σχεδίου επί του επαρχιακού δρό¬ 
μου Ερμούπολης - Βάρη μέχρι τη δεξιά στροφή. Στο πρώτο κτίσμα 
Γκαράζ στρίβει νοτιοανατολικά και από τη συμβολή των δρόμων Μάννα 

- Βάρης - Αζολίμνου και ανατολικά μέχρι τη θάλασσα (ορμίσκος). 

2. Στην παραπάνω περιοχή επιτρέπονται οι εξής χρήσεις: κατοικία, 
εγκαταστάσεις κοινής ωφελείας (δημόσιες ή δημοτικές) αθλητικές 
εγκαταστάσεις, υδατοδεξαμενές, φρεάτια, αποθήκες, θερμοκήπια. 

3. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

4. Για την κατοικία ορίζεται μέγιστη επιτρεπόμενη επιφάνεια ορόφων 
των κτιρίων 200μ2. 

5. Για τους λοιπούς όρους και περιορισμούς δόμησης εφαρμόζονται 
κατά χρήση οι διατάξεις του από 6.10.78 π.δ/τος (Δ' 538) και από 
24.5.85 π.δ/τος (Δ' 270) όπως ισχύουν. 

Ζ. Περιοχή με στοιχείο 6α. 

1. Η περιοχή αυτή ορίζεται: 

Από τη διασταύρωση Άνω Μάννα νότια επί του δρόμου προς Λειβα¬ 
διά, μέχρι των ιδιοκτησιών της Επισκοπής των καθολικών, ανατολικά 
επί δρομίσκου μέχρι τον ξηροπόταμο ακολουθώντας τη μάνδρα του 
Μπάφα μέχρι τον επαρχειακό δρόμο Ερμούπολης - Βάρης και βόρεια 
μέχρι την αρχική διασταύρωση. 

Στην παραπάνω περιοχή περιλαμβάνεται ζώνη επαγγελματικών 
βιομηχανικών και βιοτεχνικών εγκαταστάσεων. 

2. Στην παραπάνω περιοχή επιτρέπονται οι εξής χρήσεις: αποθήκες, 

καταστήματα, γραφεία, βιομηχανικές και βιοτεχνικές εγκαταστάσεις 
χαμηλής όχλησης, συνεργεία αυτοκινήτων, επαγγελματικά εργαστή¬ 
ρια.. . . 

3α. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

β) Κατά παρέκκλιση θεωρούνται άρτια και οικοδομήσιμα τα γήπεδα 
εφόσον κατά τη δημοσίευση τόυ παρόντος διατάγματος έχουν: εμβαδόν 
δύο (2) στρέμματα. 

4. Για τις αποθήκες, τα καταστήματα και γραφεία ορίζονται τα εξής: 

- Συντελεστής δόμησης: δύο δέκατα (0,2). 

- Μέγιστο ποσοστό κάλυψης: δέκα τοις εκατό (10%) της επιφάνειας 

τους. 

- Μέγιστο επιτρεπόμενο ύψος των κτιρίων: επτά και μισό (7,5) μέτρα. 

5. Για τα κτίρια των λοιπών χρήσεων ορίζονται τα εξής: 


- Συντελεστής δόμησης: τέσσερα δέκατα (0,4). 

- Μέγιστο ποσοστό κάλυψης: τριάντα τοις εκατό (30%) της επιφάνειας 
τους. 

- Μέγιστο επιτρεπόμενο ύπψος των κτιρίων: επτά και μισό (7,5) μέ¬ 
τρα. 

6. Για τους λοιπούς όρους και περιορισμούς δόμησης εφαρμόζονται 
κατά χρήση οι διατάξεις του από 24.5.1985 Π. Δ/τος (Δ'270) όπως 
ισχύει. 

Άρθρο 4. 

Σε ολόκληρη την περιοχή της ζώνης οικιστικού ελέγχου (ΖΟΕ) όπως 
ορίζεται στο άρθρο 1 του παρόντος διατάγματος ορίζονται τα κάτωθι: 

- Σαν αφετηρία μέτρησης του ύψους των ανεγερθησομένων κτισμάτων 
λαμβάνεται το φυσικό έδαφος και τα κτίσματα πρέπει να κλιμακώνο¬ 
νται ώστε σε κανένα σημείο τους να μην υπερβαίνουν το επιτρεπόμενο 
ύψος. 

- Απαγορεύεται η ανέγερση λυομένων οικίσκων. 

- Κάθε έργο υποδομής εκτελούμενο από Οργανισμό Κοινής Ωφελείας 
(ΔΕΗ, ΟΤΕ, κ.λπ.) κατασκευάζεται κατά τρόπο προσαρμοσμένο στο 
περιβάλλον και κατόπιν εγκρίσεως της αρμόδιας Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

- Η μορφολογία των κτισμάτων (κλίμακα - αναλογίες - τρόπος και 
υλικά κατασκευής) πρέπει να ακολουθεί τα παραδοσιακά πρότυπα 
της τοπικής αρχιτεκτονικής. 

- Σε περίπτωση κτιρίου όγκου μεγαλύτερου των 900 κυβ. μέτρων 
πάνω από τη στάθμη του φυσικού εδάφους, επιβάλλεται η διάσπαση 
του όγκου αυτού σε μικρότερους ή σε ανεξάρτητα κτίρια, έστω και αν 
πρόκειται για κτίριο με ενιαία λειτουργικότητα., 

- Επιβάλλεται η κατασκευή υπόγειας στέρνας αναλόγου μεγέθους για 
τις ξενοδοχειακές καταστάσεις και εγκαταστάσεις κοινής ωφέ¬ 
λειας. 

- Απαγορεύεται η εγκατάσταση φωτεινών και διαφημιστικών πινακί¬ 
δων. Η τοποθέτηση επιγραφών στην πρόσοψη των κτιρίων επιτρέπε¬ 
ται μετά από έγκριση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). 

- Απαγορεύεται η ίδρυση και επέκταση λατομείων, μεταλλείων. 

- Απαγορεύεται η κατασκευή κτιρίων σε υποστηλώματα (ΡΙΕΟ- 
ΤΙδ). 

- Απαγορεύεται η διάνοιξη δρόμων για αυτοκίνητα σε απόσταση μι¬ 
κρότερη των 100 μέτρων από τον αιγιαλό και παράλληλα προς αυ¬ 
τόν. Επιτρέπεται η δημιουργία οδών προσπέλασης κάθετα προς την 
παραλία και τον αιγιαλό για την εξυπηρέτηση εγκαταστάσεων κοινής 
ωφελείας καθώς και των αναγκαίων χώρων στάθμευσης οχημάτων 
μετά από έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

- Απαγορεύεται η ανέγερση κτισμάτων σε απόσταση μικρότερη των 
100 μέτρων από τον αιγιαλό. 

- Επιτρέπεται η επισκευή και αναστήλωση κτισμάτων αντιπροσωπευ¬ 
τικών της παραδοσιακής αρχιτεκτονικής καθ’ υπέρβαση των παρα¬ 
πάνω διατάξεων μετά από τεκμηριωμένη έρευνα και έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

Άρθρο 5. 

1. Στα όρια της ζώνης οικιστικού ελέγχου (ΖΟΕ) δεν περιλαμβάνο¬ 
νται οι οικισμοί κάτω των 2.000 κατοίκων, όπως τα όριά τους καθορί¬ 
ζονται με αποφάσεις του Νομάρχη σύμφωνα με τις διατάξεις του από 
24.4.1985 Π. Δ/τος (Δ' 181). 

2. Τυχόν δασικές εκτάσεις εντός της ζώνης οικιστικού ελέγχου 
(ΖΟΕ) υπάγονται στις διατάξεις του Ν. 998/1979. 

Άρθρο 6. 

α) Οικοδομικές άδειες που έχουν εκδοθεί με τις προγενέστερες 
ισχύουσες διατάξεις εκτελούνται με τη χρήση και τους όρους 
και περιορισμούς με τους οποίους εκδόθηκαν. 

β) Οικοδομικές άδειες ανέγερσης ειδικού κτιρίου, για τις οποίες έχει 
υποβληθεί στην αρμόδια Πολεοδομική Υπηρεσία πλήρης φάκελλος με 
τα απαραίτητα για την έκδοση της οικοδομικής άδειας στοιχεία ή έχει 
υποβληθεί μελέτη για προέλεγχο, σύμφωνα με τις διατάξεις του άρθρου 
4 του από 3.9.1983 Π. Δ/τος «τρόπος έκδοσης οικοδομικών αδειών 
και έλεγχος των ανεγειρομένων οικοδομών» (Δ’ 394) και η έγκριση της 
σχετικής μελέτης από τον αρμόδιο φορέα, έλαβε χώρα μέσα στην τελευ- 

ταία τριετία και ισχύει, εκδίδονται, εκτελούνται ή αναθεωρούνται (χω¬ 
ρίς αύξηση του όγκου του κτιρίου) με τις προϊσχύουσες του παρόντος 
διατάγματος διατάξεις. 

Άρθρο 7. ' 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 


αναθέτουμε τη δημοσίευση και εκτέλεση του παρόντος διατάγματος. 
Αθήνα, 11 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 



ΝΗΣΟΣ ΣΥΡΟΣ 

(2) 

Καθορισμός όρων και περιορισμών δόμησης σε έκταση που βρίσκεται 

στην εκτός σχεδίου περιοχή της κοινότητας Λυγουριού (Ν. Αργολί¬ 
δας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9, 10 (παρ. 2) 11, 14 και 17 του Ν. 
Δ/τος της 17.7.1923 «περί σχεδίων πόλεων κ.λπ.» (Α’ 228) όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α’ 
57). 

3. Τις διατάξεις του άρθρου 23 (παρ. 1) του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

4. Την υπ’ αριθ. ΑΡΧ/ Α1/ Φ04/ 29475/ 1317/ 20.7.1987 
απόφαση της Υπουργού Πολιτισμού «Τροποποίηση του Π. Δ/τος καθο¬ 
ρισμού ζωνών προστασίας στην ευρύτερη περιοχή του αρχαιολογικού 
χώρου Λυγουριού (Αργολίδας) και ειδικών όρων και περιορισμών δόμη¬ 
σης αυτής». 

5. Την υπ’ αριθ. 194/1988 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

6. Την υπ’ αριθ. 136/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος Χωροταξίας και 
Δημοσίων Έργων, αποφασίζουμε: 

Άρθρο 1. 

Στο χώρο που βρίσκεται στην εκτός του εγκεκριμένου ρυμοτομικού 
σχεδίου περιοχή της κοινότητας Λυγουριού (Ν. Αργολίδας) και ειδικό¬ 
τερα εντός της Ζώνης Α, που καθορίστηκε με το από 18.11.1983 Π. 
Δ/γμα (Δ' 83/1984), όπως ο χώρος αυτός φαίνεται με στοιχεία 
ΑΒΓΔΕΑ στο σχετικό πρωτότυπο διάγραμμα με κλίμακα: 1: 5000, 
που θεωρήθηκε από τον Προϊστάμενο της Δ/νσης Τοπογραφικών Εφαρ¬ 
μογών με την υπ’ αρ. 27785/1989 πράξη του και που συνοπτικό του 
αντίτυπο δημοσιεύεται με το παρόν διάταγμα, επιτρέπεται η ανέγερση 
εγκαταστάσεων του Ελληνικού Οργανισμού Τουρισμού και Ταμείου Αρ¬ 


χαιολογικών Πόρων, με τους παρακάτω όρους και περιορισμούς 
δόμησης: 

1. Μέγιστη καλυπτόμενη επιφάνεια: 300 τ.μ. 

2. Αριθμός ορόφων: ένας (1). 

3. α) Τα κτίρια ανεγείρονται με προκατασκευασμένα στοιχεία, που 
προσαρμόζονται αισθητικά και από απόψεως αναλογιών διαστάσεων, 
όγκων, χρωματισμού και γενικής εμφανίσεως στο άμεσο και ευρύτερο 
περιβάλλον τους. 

β) Επιβάλλεται η κατασκευή ξύλινης τετράριχτης στέγης που επικα¬ 
λύπτεται με κεραμίδια βυζαντινού τύπου. 

γ) Τα κουφώματα είναι ξύλινα, όπως και οι περιφράξεις, οι οποίες 
κατασκευάζονται όπου είναι απολύτως αναγκαίες. 

δ) Τα κτίρια τοποθετούνται σε βάσεις από σκυρόδεμα, των οποίων το 
βάθος θεμελίωσης δεν πρέπει να υπερβαίνει τα πενήντα εκατοστά 
(0,50) του μέτρου. 

Μεγαλύτερο βάθος θεμελίωσης επιτρέπεται μόνο μετά από γνωμο¬ 
δότηση του Κεντρικού Αρχαιολογικού Συμβουλίου. 

4. Για την έκδοση της οικοδομικής άδειας από την αρμόδια πολεοδο- 
μική υπηρεσία, απαιτείται προηγούμενη έγκριση πλήρους μελέτης (αρ¬ 
χιτεκτονικής, στατικής, ηλεκτρομηχανολογικής, διαμόρφωσης χώρου) 
από το Κεντρικό Αρχαιολογικό Συμβούλιο. 

5. Οι οικοδομικές εργασίες στον παραπάνω χώρο εκτελούνται με την 
επίβλεψη της αρμόδιας υπηρεσίας του Υπουργείου Πολιτισμού. 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 26 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

(3) 

Έγκριση τοπικού ρυμοτομικού σχεδίου στην εκτός σχεδίου περιοχή του 

Δήμου Μεσολογγίου (Ν. Αιτωλοακαρνανίας) για τον καθορισμό χώ¬ 
ρου ανέγερσης εργατικών κατοικιών και καθορισμός όρων και περιο¬ 
ρισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 26, όπως αντικαταστάθηκε με την παρ. 13 του άρ¬ 
θρου 8 του ν. 1512/1985 «τροποποίηση και συμπλήρωση πολεοδομι¬ 
κών διατάξεων ρύθμιση συναφών θεμάτων και θεμάτων του Ταμείου 
Νομικών» (ΦΕΚ 4/Α). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 2 (παρ. 
1) και 3. 

3. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7, 8 (παρ. 1) και 9 όπως 
τροποποιήθηκαν με το άρθρο 13 του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α) και 1772/1988 «Τροποποίηση διατά¬ 
ξεων του Ν. 1577/1985 «ΓΟΚ» και άλλες σχετικές διατάξεις (ΦΕΚ 

91 /Α) · 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

5. Τις υπ’ αριθ. 76/1988 και 111/1988 γνωμοδοτήσεις του δημο¬ 
τικού αυμβουλίουΜεσολογγίου. 

6. Την υπ’ αριθ. 240/1988 γνωμοδότηση του Κεντρικού Συμβου¬ 
λίου Χωροταξίας, Οικισμόύ και Περιβάλλοντος. 

7. Την υπ’ αριθ. 873/1988,γνωμοδότηση του Συμβουλίου της Επι¬ 
κράτειας, μετά από πρόταση τοικΥπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

"Αρθρο 1. \ 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του Δήμου Μεσολογγίου (Ν. Αιτωλοακαρνανίας) για την εκτέλεση του 
επείγοντος στεγαστικού προγράμματος του Οργανισμού Εργατικής 
Κατοικίας (ΟΕΚ) «Μεσολόγγι IV- Αγριλιά» με την δημιουργία: α) των 
υπ’ αριθ. 2, 3, 4, 5, 6, 7 οικοδομικών τετραγώνων για την,ανέγερση 


κατοικίας και του υπ’ αριθ. 1 Ο.Τ. για την ανέγερση καταστημάτων και 
αίθουσας συγκεντρώσεων, β) κοινοχρήστων χώρων, χώρων κοινοχρή¬ 
στου πρασίνου, οδών, πεζοδρόμων, χώρου παιδικής χαράς, χώρου κα¬ 
λαθοσφαίρισης (ΒΑ3ΚΕΤ), χώρων στάθμευσης οχημάτων όπως φαίνε¬ 
ται στο χρωματισμένο πρωτότυπο διάγραμμα σε κλίμακα 1:500 που 
θεωρήθηκε από τον Προϊστάμενο της Διεύθυνσης Τοπογραφικών Εφαρ¬ 
μογών με την υπ’ αριθ. 84078/1988 πράξη του και που συνοπτικό του 
αντίτυπο δημοσιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης των οικοδομήσιμων χώρων που κα¬ 
θορίζονται με το άρθρο 1 παρ. (α) του παρόντος ορίζονται ως εξής: 

1. Μέγιστο ποσοστό κάλυψης: εβδομήντα τοις εκατό (70%) της επι¬ 
φάνειας των υπ’ αριθ. 2, 3, 4,5, 6, 7 οικοδομικών τετραγώνων και σα¬ 
ράντα τοις εκατό (40%) για το υπ’ αριθ. 1 Ο.Τ. 

2. Τα κτίρια τοποθετούνται εντός του περιγράμματος που προσδιορί¬ 
ζεται με κόκκινες και μπλε γραμμές όπως φαίνεται στο παραπάνω διά- 
γραμμα. 

3. Συντελεστής δόμησης ένα (1) για κάθε Ο.Τ. για την ανέγερση κα¬ 
τοικίας και τέσσερα δέκατα (0,4) για το υπ’ αριθ. 1 Ο.Τ. για την ανέ- 
γερση καταστημάτων και αίθουσας συγκεντρώσεων. 

4. Μέγιστο επιτρεπόμενο ύψος των κτιρίων για κατοικία εννέα (9) 
μέτρα. Στο ανωτέρω ύψος συμπεριλαμβάνεται και το ύψος της στέγης. 

5. Μέγιστο επιτρεπόμενο ύψος των κτιρίων για καταστήματα και για 
την αίθουσα συγκεντρώσεων πέντε και μισό (5,5) μέτρα. 

6. Οι διαμορφωμένοι από τον ΟΕΚ ακάλυπτοι χώροι των οικοδομι¬ 
κών τετραγώνων τίθενται σε κοινή χρήση της πόλης. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 26 Μαΐου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

